་དག་དང་ལྡན། །མ་རུངས་སྲོག་ཆགས་གསོད་པ་ནི། །གང་དུ་ཆོས་
ཞེས་མ་ནོར་བརྗོད། ། ཁྲག་གིས་བསྐོས་ཤིང་དྲི་མ་ཅན། །རྒྱལ་རིགས་རྣམས་ཀྱི་ཆོས་འདི་
སྨད། །གང་གི་ཆེད་དུ་རབ་འབད་པའི། །འཚོ་བ་དེ་ཡང་རྟག་པ་མིན། །བདེ་ཉུང་བློ་ཡིས་
བཟོད་བྱ་འདི་ནི་སྐྱེས་བུ་རྣམས་ཀྱི་ཉོན་མོངས་སྨིན། །གནོད་པ་དང་བཅས་གདུང་བའི་ལམ་
དུ་ རྟག་ ཏུ་ ཉེས་ པ་ ཉིད་ གྱུར་ཅིང་། །ཕྱི་ནས་དྲན་པས་སྡུག་བསྔལ་ཤུགས་རིངས་དག་གིས་
བརྟན་པ་འཇོམས་བྱེད་པ། །ལོངས་སྤྱོད་དོན་དུ་ཀྱི་ཧུད་ཀྱི་ཧུད་གཞན་སྲོག་འཚེ་ལ་རབ་ཏུ་
འབད། །དེ་སླད་འཚེ་དང་སྡིག་པའི་གནས། །ཆོས་མིན་མང་བའི་རྒྱལ་སྲིད་འདི། །ཡོངས་སུ་
བཏང་ལ་བདག་ཉིད་ནི། །དཀའ་ཐུབ་ནགས་སུ་འགྲོ་བར་བྱ། །རྒྱལ་པོ་མི་ཤེས་རྨོངས་རྣམས་
ཀྱིས། 'གསོད་དང་འཆིང་བ་བརྒྱས་བསྒྲུབས་པའི། །སྡིག་པ་མི་བཟད་དཔལ་འབྱོར་ནི། །
དུས་ཀྱིས་ཁམས་སུ་བྱེད་པ་ཉིད། །འཁོར་བར་དུས་མིན་དག་ཏུ་བསམ་ཡས་དུས་ནི་སྟོབས་
དང་ལྡན་པ་འདིས། ། སྐྱེས་བུ་སོ་སོ་དག་ལ་བསྐལ་པའི་མཐའ་ནི་སོ་སོར་སྟེར་བྱེད་ཅིང་། །
ཤིན་ ཏུ་ཆེ་བའི་ རྨོངས་པས་བློ་བཅོམ་རེ་བའི་འཆིང་བ་བརྟན་པོ་ཡིས། །ཡུལ་ གྱི་བདེ་ བའི་
ཚོགས་ལ་སེམས་བྱེད་སྐྱེས་བུ་རྣམས་ཀྱི་རྩེ་དགའ་འཇོམས། །ཞེས་པ་བསམས་ནས་མི་བདག་
260

ཡལ་འདབ་ལྔ་བཅུ་རྩ་གཉིས་པ། བསོད་ནམས་མི་དམན་པའི་རྟོགས་པ་བརྗོད་པ།
ནི། །འཚེ་བའི་ཉོན་མོངས་ལས་ཕྱིར་ཕྱོགས། །དབྱུག་པ་ཤིང་ཤུན་བཟུང་ནས་ནི། །མཚན་མོ་
དཀའ་ཐུབ་ནགས་སུ་སོང་། ། དེ་ནས་བློན་པོ་གཡུལ་ཞུགས་པས། །དེ་ནི་སོང་ བ་ ཐོས་ གྱུ ར་
ནས། །འཇིག་རྟེན་ལ་བསྒྲིབས་དགྲ་བོ་ནི། །སྒྲ་སྒྲོགས་རྒྱགས་པས་འཆར་ལ་སྨྲས། །ནགས་སུ་
གླང་ཆེན་མྱོས་པ་དག ། དྲག་པོའི་སྒྲ་ནི་མ་སྒྲོགས་ཤིག ། འདིར་ནི་སེང་གེ་སྤྲིན་གྱི་སྒྲ། །
བཟོད་པ་མིན་པ་རྣམ་པར་གནས། །ཞེས་སྨྲ་བརྟན་པ་དེ་དག་གིས། །རྗེ་ལ་བྱ་དགའ་སྟུག་པོ་
དང་། །གོ་ཆས་ལུས་ནི་རབ་གཡོགས་ཏེ། །གཡུལ་དུ་གཡུལ་ནི་རབ་ཏུ་བསྐྲད། །སྐངས་དེར་
ཀོ་ས་ལ་དག་ཏུ། །བྲམ་ཟེ་སེར་སྐྱུ་ཞེས་བྱ་བ། །རྒྱལ་པོ་དབྱིག་གི་གོ་ཆ་ཡིས། །ནོར་གྱི་ཆད་
པས་གཟིར་བར་གྱུར། །མ་ལུས་ནོར་བྱིན་དབུལ་བ་ལས། །མང་པོ་བྱིན་པར་མི་བཟོད་པ། །
བུ་དང་གཉེན་རྣམས་མཐའ་དག་ནི། །བཙོན་ཁང་ནང་དུ་རྣམ་པར་བཀོད། །གཉེན་ཚན་
བཅིངས་པས་སྡུག་བསྔལ་བས་ །བཅོས་པའི་ཐབས་ནི་རབ་བསམས་ཏེ། །གྲོགས་པོ་རྒྱ་ལ་
ཟིན་པ་ཡི། །རི་དྭགས་བཞིན་དུ་གཡོ་བ་མེད། །བདག་གི་ཕ་མ་སྲིང་མོ་དང་། །སྤུན་ཟླ་བུ་མོ་
བུ་དག་ཀྱང་། ། བཙོན་ར་དག་ཏུ་བཅིངས་གྱུར་པ། ། ། ནོར་མེད་ན་ནི་གྲོལ་མི་འགྱུར། །ས་
བདག་ཆོས་ལ་སྡང་བ་ཡིས། །གང་ལ་ཆགས་པ་རབ་ཏུ་འཇུག ། ཉོན་མོངས་དག་གིས་བརླན་
པ་ཡི། །ཡུལ་དེ་རབ་ཏུ་བཏང་བས་འཚོ། །ཡང་ན་གཉེན་གྱི་འཆིང་ཐག་གིས། །སྐྱེ་བོ་རྟག་ཏུ་
བཅིངས་རྣམས་ཀྱིས། །སྡུག་པར་གྱུར་ཀྱང་ཡུལ་དག་ནི། །རབ་ཏུ་གཏང་བར་ཇི་ལྟར་ནུས། །
དེ་སླད་ཉོན་ མོངས་ནད་འདི་ལ། ། ནོར་ནི་ཉེ་བར་བསྒྲུབས་པ་ཕན། །ནོར་གྱིས་ཐར་མིན་
གདུང་བ་གང༌། །དེ་ནི་འཇིག་རྟེན་དག་ན་མེད། །ནོར་གྱི་ཕུན་ཚོགས་བྱ་གྱུ་ནི། །སྨད་འཚོང་
མ་བཞིན་རྣམ་འགྱུར་ཅན། །དོན་དུ་གཉེར་ན་བགྲོད་པར་བྱེད། །དོན་དུ་མ་གཉེར་རང་ཉིད་
འོངས། །རོ་བྲལ་འཁྲི་ཤིང་རྙིང་པ་བཞིན། །རིང་བརྐམ་རྗེས་སུ་འཆིང་ལྡན་པའི། །འགར་ནི་
འགའ་ཚེ་ཚོགས་ཅན་གྱིས། །གཡོག་ལ་འབྲས་བུ་མེད་པ་ཉིད། །སློང་བ་དམ་པའི་སྐྱེ་བོས་
སྤངས། །ངོ་ཚའི་རྡུལ་གྱིས་ཡོངས་སུ་རྒྱས། །སྨན་པ་རྒྱ་ཡི་ལྟག་མ་ནི། །འབྲས་བུར་བཅས་
ཀྱང་འབྲས་མེད་ཉིད། །དང་པོ་དུས་སུ་ཉེ་བར་འོངས་པའི་རོ་ལས་སྔོན་དུ་བསྙེན་བཀུར་བྱ། །
དེ་ནས་ནོར་གྱི་ཆ་བསླངས་ཡོངས་སུ་འདྲིས་ལས་བཀུར་བ་རྣམ་པར་ཉམས། །སྲེད་པས་བློ་
གྲོས་གཡོ་ལྡན་སློང་བའི་ཚོགས་རྣམས་ནང་དུ་རྣམ་བསམས་ཤིང་། །སྐད་ཅིག་ལ་ནི་རེ་བའི་
འཆིང་བ་ཡངས་པར་བྱེད་ཅིང་དོག་པར་བྱེད། །ཆགས་པའི་རང་བཞིན་འཇིག་རྟེན་འདིར། །
ནོར་གྱི་ཡོན་ཏན་སུ་ཞིག་འཛིན། །དེ་སླད་ཐབས་ཀུན་དམན་གྱུར་པ། །བདག་ནི་འགྲོ་བ་མེད་
པ་ཉིད། །ཅི་ཞིག་བྱ་ཞིང་གང་དུ་འགྲོ། །གྲིབ་མ་དོན་གཉེར་ལམ་བཟང་བཞིན། །རྟོན་མེད་
ཡིད་ལ་རེ་བ་ཡིས། །ངལ་གསོ་ཐོབ་པར་མ་གྱུར་ཏོ། །སྐྱེ་བོའི་ནགས་ཚལ་མཆོག་ ཏུ་ཤིན་ ཏུ་
སྟག་པོར་གྱུར་པ་འདིར། །གང་ཞིག་རྒྱུན་དུ་སྐྱེ་བོ་སློང་ལ་འབྲས་བུ་ཀུན་སྟེར་ཡང་། །ནམ་
ཡང་འདར་བར་མི་འགྱུར་དུད་པ་ཉིད་ཀྱང་མི་གཏོང་བ། །རྒུད་པ་དམ་པའི་ལྗོན་ཤིང་དེ་ནི་
གང་ཡང་རྙེད་མ་གྱུར། །བསོད་ནམས་མི་དམན་ས་ཡི་དབང་། ་སློང་བ་ཀུན་གྱི་དཔག་བསམ་
261

མཛད་བརྒྱ་དཔག་བསམ་འཁྲི་ཤིང་།
ཤིང༌། །ཕོངས་པའི་གདུང་བ་མཆོག་ཏུ་འཕྲོག ། སྙིང་སྟོབས་འོ་མའི་རྒྱ་མཚོ་ཐོས། །དེ་ལྟར་
ཡང་དག་བསམས་ནས་དེ། །རེ་བ་བཅས་པ་བསྟན་པ་ཡིས། །ལམ་ནས་དགའ་བས་སྣ་དྲངས་
ཏེ། །མི་བདག་བལྟ་བར་འདོད་པས་ཆས། །དེ་ནས་དེ་ཡིས་དལ་བུ་ཡིས། །གྲོང་མཐའ་དཀའ་
ཐུབ་ནགས་སུ་ཕྱིན། ། མི་བདག་ཤིང་ལོས་ཡོངས་དཀྲིས་པ། །ལམ་གྱིས་ཡོངས་སུ་དུབ་པས་
མཐོང་། །བཀྲེས་སྐོམ་ངལ་བས་གཟིར་བ་དེ། །མི་བདག་གིས་ཀྱང་མཐོང་གྱུར་ནས། །སྙིང་
རྗེའི་རྒྱ་མཚོས་རིང་པོ་ནས། །འོང་བ་ཡི་ནི་རྒྱུ་མཚན་དྲིས། །དེ་ལ་དེ་ཡིས་རང་གི་སྤྱོད། །
ཤུགས་རིངས་ཚ་བས་གསལ་བྱས་པ། །བཤད་ནས་གཉེན་རྣམས་བཅིངས་པ་ཡི། །སྡུག་བསྔལ་
གྱིས་གཟིར་སླར་ཡང་བཤད། །གཉེན་ནི་བཅིངས་པ་དགྲོལ་བའི་སླད། །མི་བདག་སློང་བ་ལྷ་
ཡི་ཤིང་། ། བསོད་ནམས་མི་དམན་བལྟ་བ་ལ། །གསེར་དོན་གཉེར་བ་བདག་འོངས་སོ། །
ཐུགས་ནི་སྙིང་རྗེ་རྫོགས་གྱུར་པ། །དཔལ་ལྡན་འཇིག་རྟེན་མགོན་པོ་དེ། །མཐོང་བ་ཉིད་ཀྱིས་
འཕྲལ་ལ་ནི། ། བདག་གི་བརྣག་པ་རྫོགས་པར་གྱུར། །ཉོན་མོངས་གདུང་བས་ཉམས་མི་་་
བྱེད། །སྨད་པ་ཡིས་ནི་སུན་མི་འབྱིན། །དུས་ནི་རྙིང་པ་མ་ཡིན་པར། །སྐྱེ་བོ་ཆེན་པོ་འབྲས་བུ་
།སྐྱེ་རྒུ་རྣམས་ཀྱི་དབུལ་བའི་རབ་རིབ་མི་བཟད་འཕྲོག་བྱེད་ཅིང༌། །གྲགས་པ་རབ་ཏུ་
གསལ་བའི་འབྱོར་པས་ཕྱོགས་རྣམས་ཡོངས་སུ་འགེངས། 'དྲི་མེད་ཡིད་ནི་མངོན་པར་རེངས་
བསྐྱེད།
བྱེད་དགའ་བ་དག་གི་གཉེན། །ས་ཡི་བདུད་རྩིའི་ཟེར་དེས་བདག་གི་གདུང་བ་འཕྲོག་པར་
འགྱུར། །ཞེས་པ་དེ་ཡིས་བཤད་ཐོས་ནས། །ས་ཡི་བདག་པོ་གཟིར་བར་གྱུར། །བཅོས་ཐབས་
མེད་པའི་གདུང་བ་དག ། འཕོས་པ་ཡིས་ནི་ཡང་དག་བསམས། །ཀྱེ་མ་བདག་གིས་རྒྱལ་སྲིད་
བཏང་། །དུས་མིན་འདིར་ནི་གཉིས་སྐྱེས་ཀྱིས། །བསམས་ཏེ་བཀྲེས་པས་ཉིན་པ་ལས། །ལམ་
གྱི་ཤིང་ནི་སྐམ་པོ་བཞིན། །སློང་བ་རྣམས་ལ་ལམ་རིང་གིས། །ངལ་བ་འབྲས་མེད་གདུང་བ་
སྟེར། །རི་དྭགས་སྲེད་སྐྱེད་ཆུ་ལྟ་བུ། །རྨོངས་པ་སྐྱེད་བྱེད་བདག་སྨད་དོ། །ཁ་ལ་རྡོ་བསྣུན་
མཚུངས་པ་ཡིས། ' བརྒྱལ་བར་གྱུར་བཞིན་དོན་གཉེར་རྣམས། །རེ་བ་ཉམས་པས་ལམ་དུ་
ནི། །ཡོངས་ངལ་ལྕི་བ་ཉིད་དུ་གྱུར། །རྒྱལ་པོ་དེ་ནི་བདག་ཡིན་ཏེ། །རྒྱལ་སྲིད་བཏང་ནས་
ནགས་ཚལ་བསྟེན། །ཞེས་པ་ཐོས་ནས་བྲམ་ཟེ་འདི། །འཕྲལ་ལ་སྲོག་ནི་གཏོང་བར་འགྱུར། །
འདི་ནས་རྒྱལ་པོའི་གནས་ཕྱིན་ཏེ། །བསམ་པ་དག་ནི་མ་ཐོབ་ན། །ཡིད་ལ་རེ་བ་ཉམས་པ་
འདི། །གདུང་བས་ཅི་ཞིག་བྱེད་པར་འགྱུར། །སློང་རྣམས་ཕྱིར་ཟློག་བཞིན་ལེགས་ཚ་བའི་
ཤུགས་རིངས་དག་གིས་གདུང་བྱེད་ཅིང༌། །ཀུན་ཏུ་རྟོགས་པས་ལུས་དམན་ཆུང་ངུར་བྱས་ཤིང་
གང་ལས་མི་འགྲོ་བ། ། ཉོན་མོངས་དུས་སུ་མི་རྣམས་སེམས་ལ་འཕྲལ་ལ་ རབ་ ཏུ་ གསལ་ བ་
གང༌། །དགེ་ལྡན་ཡོངས་སུ་སྐྱོབ་གཉེན་བསྔགས་འོས་གཅིག་པུ་དེ་ཉིད་འཚོ་བ་ཡིན། །རང་
ཉིད་རབ་བསྲུངས་གདུང་བའི་ཉམས་མྱོང་ཤེས་ཤིང་རི་བྱིའི་ལྟོ་བའི་ཕུག་ཏུ་བླུགས་བྱས་ཏེ། །
སྨིན་བྱེད་མེ་ཡིས་རབ་ཏུ་གདུང་བའི་བྱེད་པས་ཁྱབ་ཅིང་འཚེད་པའི་བྱ་བ་ཡོངས་སུ་འདྲིས་གྱུར་
ཀྱང་། །སློང་བའི་ཚོགས་ཀྱི་སྲེད་པ་དྲག་པོས་བསྐྱེད་པའི་མི་བཟད་གདུང་བ་འཕྲོག་པ་མིན་པ་
262

ཡལ་འདབ་ལྔ་བཅུ་རྩ་གཉིས་པ། བསོད་ནམས་མི་དམན་པའི་རྟོགས་པ་བརྗོད་པ།
གང་། །སྐྱེ་བོ་འགྲོན་པོའི་ཤུགས་རིངས་ཆེ་བ་བསྐོལ་ཞིང་འཕེལ་བར་འགྱུར་བྱེད་རྒྱ་མཚོའི་སྐྱེ་
བ་སྨད། །དེ་ལྟར་སྐད་ཅིག་བསམས་བྱས་ནས། །ཆུ་དང་འབྲས་བུ་མགྲོན་བྱས་ཏེ། །མི་སྙན་
སྨྲ་བས་འཇིགས་འཇིགས་བཞིན། །མི་ཡི་བདག་པོས་དེ་ལ་སྨྲས། ། བསོད་ནམས་མི་དམན་
རྒྱལ་པོ་དང་། ། བྲམ་ཟེ་དགྲ་གསོད་སྦྱོར་བའི་ཚེ། ། འཚེ་ལས་ཆགས་བྲལ་རྒྱལ་སྲིད་ནི། །
ཡོངས་སུ་བཏང་ནས་དབེན་པ་བསྟེན། །ས་སྐྱོང་ལོངས་སྤྱོད་འཚེ་བའི་འབྲས། །སྨིན་འཁྱོག་
ལྟ་བུར་མི་བརྟན་པ། ། གསར་པའི་ཁྲག་གིས་སྦགས་པ་ནི། །སྲིན་པོ་བཞིན་དུ་ལོངས་སྤྱོད་
བྱེད། ། གནས་མིན་འདུག་དེས་ཅི་ཞིག་བྱ། །ཁྱོད་ནི་དུས་མིན་ཉེ་བར་འོངས། ། ཅུང་ཟད་
བདག་གིས་ནུས་པ་གང་། །དེ་ནི་བསྡམས་པ་མེད་པར་བརྗོད། ། ཅེས་པ་རྒྱལ་པོའི་ཚིག་ཐོས་
ནས། ། རྡོ་རྗེས་ཡང་དག་བཅོམ་པ་བཞིན། །གཉེན་ཐར་རེ་བ་བྲལ་བ་ལས། །དེ་ནི་ ས་ལ་
འགྱེལ་བར་གྱུར། །བརྒྱལ་ཞིང་ས་ལ་འགྱེལ་བ་དེ། །མཐོང་ནས་མིག་ནི་མཆི་མར་བཅས། །
སྙན་པའི་ཚིག་གིས་དབུགས་ཕྱུང་ནས། །རྒྱལ་པོས་སླར་ཡང་རབ་བསམས་པ། །ཀྱེ་མ་བདག་
ནི་བསོད་ནམས་དམན། །མྱ་ངན་ལམ་དང་མཚུངས་པ་འདིར། །སློང་བའི་རེ་བའི་འཁྲི་ཤིང་
གི། ་སྙུ་གུ་འཕྲལ་ལ་བསྐམས་པར་གྱུར། །ནོར་དོན་གཉེར་བ་བླུན་པོའི་འདོད་པས་དང་པོ་
གནས་མིན་སློང་བ་འབྲས་བཅས་བསམས། །རེ་བའི་མྱུ་གུས་འདོད་པའི་བདེ་བ་མ་ལུས་ཡལ་
ག་སྟོང་གི་མངོན་པར་བྲིས། །དེ་ནས་ཨ་མྲ་ཐོབ་པར་མ་གྱུར་སེང་ལྡེང་སྐམ་པོས་བཞིན་དུ་སྐད་
ཅིག་ལ། ། ཤིན་ཏུ་ཆེ་བའི་རྩོམ་པ་ཉམས་ཤིང་རེ་ཐག་ཆད་པས་འཕྲལ་ལ་བརྒྱལ་བར་གྱུར། །
བསླངས་ནས་ རྙེད་ པ་ ཆུང་ངུ་ཞིག ། གལ་ཏེ་འདི་ལ་བདག་གིས་བྱིན། །བསོད་སྙོམས་་་
བསླངས་ཀྱང་ལྟོགས་གྱུར་པ། །དེ་ལ་ངེས་ཀྱང་ཅི་ཞིག་བྱེད། །གལ་ཏེ་རྩྭ་ཆག་རྙིང་པ་དག་གིས་
ཐོག་ཕུབ་ཁྱིམ་ནི་དེ་ཉིད་དུ་གནས་ཤིང་། །གང་ཡང་བུད་མེད་བྱི་ལའི་ཕྲུག་གུ་ཐབ་ཏུ་ཉལ་ལ་
རྩེ་ལྡན་དེ་དག་གིས། །གལ་ཏེ་རྐང་པ་ཉིད་ཀྱིས་འགྲོ་ཞིང་སླར་ཡང་དེ་ནི་བསྟེན་བྱ་དེ་ལྟ་ན། །
དེ་ནི་ངེས་པར་ས་བདག་སྐད་ཅིག་མཐོང་དང་མགུ་བ་ལ་ཡང་ཡོན་ཏན་ཅེ། །བློ་གྲོས་བརྩེ་བའི་
ནོར་འཛིན་གྱིས། །དེ་ལྟར་བསམས་ནས་ས་འཛིན་དབང་། །དེ་འདོད་བསྒྲུབ་པར་ཆས་གྱུར་
པས། །རབ་སད་བྱས་ཏེ་དེ་ལ་སྨྲས། །ལོངས་ཤིག་བྲམ་ཟེ་ཁྱོད་ཀྱི་ནི། །འདོད་པ་བསྒྲུབ་སླད་
མི་ཐོགས་པར། །འབྲས་བུ་ཐོབ་པའི་ཐབས་ཀྱི་མཆོག ། བདག་གིས་ཡང་དག་རྙེད་པར་
གྱུར། །རེ་ཞིག་བདག་གི་མགོ་བཅད་ནས་ །སོང་སྟེ་ས་བདག་ཚངས་བྱིན་ལ། །བྱིན་ན་དེ་ནི་
དགའ་བ་ཡིས། །ཁྱོད་ལ་ནོར་དག་སྟེར་བར་འགྱུར། །སློང་བའི་ཙནྡན་ལྗོན་པ་དེའི། །ཚིག་དེ་
ཐོས་ནས་གཉིས་སྐྱེས་ནི། །རྣ་བར་རབ་ཞུགས་གདུང་བ་ཡིས། ༑ཁབ་ཀྱིས་ཕུག་བཞིན་རབ་
སྨྲས་པ། | སྲིད་གསུམ་སྐྲིང་པོ་སྐྱེ་བ་ནི། །འགྲོ་བའི་བསོད་ནམས་ཀྱིས་ ཐོབ་པ། ། ཁྱོད་ཀྱི་
མགྲིན་པ་འདི་ལ་མཚོན། །བརླང་པོ་སྡིག་ཅན་སུ་ཞིག་བསྣུན། 'ཆགས་པས་བློ་གྲོས་ཉམས་པ་
སུ། །ཁྱོད་ལ་མི་ཕན་སེམས་པར་བྱེད། [ས་ཧ་ཀཱ་ར་སོལ་བ་ཡི། །རྒྱུ་རུ་མ་རུངས་སུ་ཞིག་
བྱེད། ། ཅེས་སྨྲ་བྲམ་ཟེ་དེ་ལ་ནི། །མི་ཡི་བདག་པོས་ལན་སྨྲས་པ། །འཚོ་ཡང་བདག་ནི་་་
263

མཛད་བརྒྱ་དཔག་བསམ་འཁྲི་ཤིང་་
བཅིངས་པ་ཡིས། །དགྲ་བོ་དེ་ཡི་དྲུང་དུ་ཁྱེར། །རྒྱལ་པོས་འབད་པས་དོན་གཉེར་ངས་ །ས་
བདག་དགྲ་ཡི་དོགས་པ་ཅན། །ཚངས་བྱིན་དྭག་གི་དྲུང་དུ་ནི། །དེ་ཡིས་དེ་ནི་བཅིངས་ནས་
ཁྱེར། །དེ་ཡིས་ཁྱེར་ནས་འོངས་པ་ཡི། ་ས་དབང་དེ་བླངས་ཚངས་པས་བྱིན། །ནོར་དབང་
མཚུངས་པས་དེ་ལ་ནོར། །འདོད་པ་བས་ཀྱང་མངོན་ལྷག་བྱིན། །བསོད་ནམས་མི་དམན་མི་
བདག་གི་ནི་སྙིང་སྟོབས་ངོ་མཚར་བྲམ་ཟེས་བ༩ད་ཐོས་ནས། །ཁོན་གྱི་རྣམ་འགྱུར་ཤིན་ ཏུ་
བཟོད་དཀའ་མ་རུངས་ཉིད་དུ་མངོན་བརྗོད་དུག་བཏང་སྟེ། ་རང་གནས་ཤིན་ཏུ་མཐོ་བར་དེ་
ནི་མགོ་བཞིན་བཞག་ནས་ཚངས་བྱིན་རང་ཉིད་ཀྱིས། །དེ་ཡི་ཞབས་ཀྱི་ཆུ་སྐྱེས་དག་ལ་གཙུག་
ཏོར་འཕྲེང་བས་སྐད་ཅིག་མཛའ་བར་བྱས། །དེ་ནི་དུལ་བ་རབ་ཐོབ་རང་གི་གྲོང་ཁྱེར་སོང་
བའི་ཚེ། ་ཡོངས་བཏང་རྒྱལ་སྲིད་ཡང་དག་ཐོབ་ནས་བསོད་ནམས་མི་དམན་པས། །གྲགས་
པ